Nagybocskó

Nagybocskó (ukránul: Великий Бичків [Velikij Bicskiv], szlovákul: Bočková, románul: Bocicoiu Mare) szeliscse Ukrajnában, Kárpátalján, a Rahói járásban. Fekvése Técsőtől 36 km-re keletre, a Tisza jobb partján fekszik. A régi Nagybocskónak a Tisza jobb partján a Sopurka folyó torkolatánál fekvő, Csehszlovákiához, majd később Ukrajnához került része. A mai Nagybocskó az egykori Nagy- és Kisbocskóból áll, míg a Tisza bal partján fekvő egykori Németbocskó, ma Újbocskó (Románia). Nevének eredete Neve a szláv bicsok (= tinó, bika) főnévből ered. Története 1358-ban Buchku néven említette először oklevél. 1556-tól Báthory-birtok. 1711-ben udvarházat említenek itt. A szabadságharc után, a 18. században németeket telepítettek le. A trianoni békeszerződésig Máramaros vármegye Tiszavölgyi járásához tartozott. Római katolikus egyháza 1796-ban alakult, a templom azonban Trianon után a román oldalra került. Vegyi-, kénsav-szódagyára, fafeldolgozó üzeme van. 1930-ban erdei vasutat építettek. Népessége 1910-ben az akkori Nagybocskónak 5955 lakosa volt, ebből 3078 ruszin, 1646 magyar és 1177 német anyanyelvű. 8000 lakosából mintegy 300 magyar nemzetiségű. Közlekedés A települést érintette a Bátyú–Királyháza–Taracköz–Aknaszlatina-vasútvonal, melynek Aknaszlatina és Nagybocskó közötti szakasza azonban árvízkárok miatt jelenleg üzemen kívül van. Nevezetességek Római katolikus temploma - A 14. században épült, gótikus stílusban. 1364-ben említették először. Az elmúlt századokban többször megrongálódott és több ször átépítették, mely átépítések során középkori stílusjegyeit elvesztette. Ma egy egyhajós templom, a hajónál keskenyebb, félköríves záródású szentéllyel. Tornya a nyugati oldalán, a homlokzat felett áll. Jegyzetek Források A történelmi Magyarország atlasza és adattára 1914 ISBN 963 85683 3 X dr. Tóth Imre: Kárpátalja, a rahói járás honismereti olvasókönyve. Szeged, 2000. Neves személyek Itt született: 1827-ben Lonkay Antal hírlapiró, szerkesztő, műfordító, tanár. 1869-ben Orient Gyula gyógyszerész, orvos, orvostörténész. 1892-ben Kelen József gépészmérnök, népbiztoshelyettes, majd népbiztos, Korvin Ottó tisztviselő és politikus testvérbátyja. 1893-ban Holder József költő, újságíró, műfordító. 1894. március 24-én Korvin Ottó kommunista politikus, a KMP egyik alapítója. 1911-ben Romzsa Tódor boldoggá avatott munkácsi görögkatolikus püspök, vértanú. 1932-ben Osvald Zahradník szlovák író, drámaíró, dramaturg. 1962-ben Ivan Ivanovics Jaremcsuk kárpátaljai származású szovjet, ukrán jobb oldali középpályás labdarúgó. Itt szolgált Bródy András ruszin politikus, 1938. október 11–26. között Ruszinföld (Podkarpatská Rus) első miniszterelnöke volt. Itt szolgált Szundy Jenő oktató, kertészeti szakíró. Itt szolgált Fábián János csehszlovák, magyar, ukrán és szovjet középpályás és csatár labdarúgó, és labdarúgóedző. Itt tanult Zoványi Jenő református egyháztörténész, teológus, egyetemi tanár. Itt szolgált Ben Landa (az Egyesült Államok várományos magyarországi nagykövetének) édesapja mint a helyi közösség rabbija, feleségével a második világháború után vándoroltak ki az Egyesült Államokba, New Yorkba, ahol a családjával Brooklynban éltek.https://about.me/ben-landa További információk Nagybocskó honlapja (ukránul) Archiválva 2021. június 8-i dátummal a Wayback Machine-ben